钦定古今图书集成/历象汇编/庶征典/第062卷 > 魏
## 钦定古今图书集成/历象汇编/庶征典/第062卷 > 魏

### 废帝正始九年大风

按：《魏志三少帝本纪》：正始九年“冬十月，大风发屋折
树。”

按：《宋书五行志》：“魏齐王芳正始九年十一月，大风数
十日，发屋折树。十二月戊子晦，尤甚，动太极东阁。”〈按魏

《纪》作“十月” ，《宋志》作“十一月” 、“十二月” ，互异。

### 嘉平元年大风

按《魏志三少帝本纪》，不载。　按《宋书五行志》，“魏齐王
嘉平元年正月壬辰朔，西北大风，发屋折木，昏尘蔽
天。”按管辂说，此为时刑，大臣执政之忧也。是时曹爽
区瞀自专，骄僭过度，天戒数见，终不改革。此思心不
叡，恒风之罚也。后逾旬而爽等灭。